CELEX: 32009D0027
Language: bg
Date: 2009-01-12 00:00:00
Title: 2009/27/ЕО: Решение на Комисията от 12 януари 2009 година за изменение на допълнението към приложение VI към Акта за присъединяване на България и Румъния по отношение на определени млекопреработвателни предприятия в България (нотифицирано под номер C(2008) 9000) (Текст от значение за ЕИП)

15.1.2009   
            
            
               BG
            
            
               Официален вестник на Европейския съюз
            
            
               L 10/23
            
         
      РЕШЕНИЕ НА КОМИСИЯТА
   
   от 12 януари 2009 година
   за изменение на допълнението към приложение VI към Акта за присъединяване на България и Румъния по отношение на определени млекопреработвателни предприятия в България
   (нотифицирано под номер C(2008) 9000)
   (текст от значение за ЕИП)
   (2009/27/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Акта за присъединяване на България и Румъния, и по-специално глава 4, раздел Б, буква е), първа алинея от приложение VI към него,
   като има предвид, че:
   
               (1)
            
            
               С Акта за присъединяване на България и Румъния за България бяха предвидени преходни периоди за привеждане в съответствие на определени млекопреработвателни предприятия с изискванията на Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (1).
            
         
               (2)
            
            
               Допълнението към приложение VI към Акта за присъединяване бе изменено с решения 2007/26/ЕО (2), 2007/689/ЕО (3), 2008/209/ЕО (4), 2008/331/ЕО (5), 2008/547/ЕО, (6) 2008/672/ЕО (7) и 2008/827/ЕО (8) на Комисията.
            
         
               (3)
            
            
               България предостави гаранции, че четири млекопреработвателни предприятия са завършили процеса на модернизиране и понастоящем отговарят напълно на изискванията от законодателството на Общността. На три от тях е разрешено да получават и преработват без разделяне два вида сурово мляко — съответстващо и несъответстващо на критериите. Поради тази причина тези предприятия следва да бъдат включени в списъка в глава I на допълнението към приложение VI. На едно предприятие е разрешено да получава и преработва по две напълно отделни линии два вида сурово мляко — съответстващо и несъответстващо на критериите. Това предприятие следва да бъде включено в списъка в глава II на допълнението към приложение VI.
            
         
               (4)
            
            
               Едно от посочените в глава I преработвателни предприятия ще обработва единствено съответстващо на критериите сурово мляко и затова ще бъде одобрено за млекопреработвателно предприятие на ЕС. С оглед на предходното това предприятие следва да бъде заличено от списъка в глава I на допълнението към приложение VI.
            
         
               (5)
            
            
               Допълнението към приложение VI към Акта за присъединяване на България и Румъния следва да бъде съответно изменено.
            
         
               (6)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Допълнението към приложение VI към Акта за присъединяване на България и Румъния се изменя в съответствие с приложението към настоящото решение.
   Член 2
   Адресати на настоящото решение са държавите-членки.
   
      Съставено в Брюксел на 12 януари 2009 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 139, 30.4.2004 г., стр. 55.
   
      (2)  ОВ L 8, 13.1.2007 г., стр. 35.
   
      (3)  ОВ L 282, 26.10.2007 г., стр. 60.
   
      (4)  ОВ L 65, 8.3.2008 г., стр. 18.
   
      (5)  ОВ L 114, 26.4.2008 г., стр. 97.
   
      (6)  ОВ L 176, 4.7.2008 г., стр. 11.
   
      (7)  ОВ L 220, 15.8.2008 г., стр. 27.
   
      (8)  ОВ L 294, 1.11.2008 г., стр. 9.
   
      ПРИЛОЖЕНИЕ
      В глава I на допълнението към приложение VI към Акта за присъединяване на България и Румъния се добавя следното:
      
         
                     №
                  
                  
                     Ветеринарен №
                  
                  
                     Име на предприятието
                  
                  
                     Град/улица или село/област
                  
               
                     „13
                  
                  
                     BG 1512033
                  
                  
                     ЕТ „Войнов-Венцислав Христакиев“
                  
                  
                     с. Милковица
                     общ. Гулянци
                  
               
                     14
                  
                  
                     BG 1612020
                  
                  
                     ET „Бор-Чвор“
                  
                  
                     с. Дълбок извор
                     общ. Първомай
                  
               
                     15
                  
                  
                     BG 1612013
                  
                  
                     „Полидей-2“ ООД
                  
                  
                     с. Домлян“
                  
               
      В глава I на допълнението към приложение VI към Акта за присъединяване на България и Румъния се заличава следното вписано предприятие:
      
         
                     №
                  
                  
                     Ветеринарен №
                  
                  
                     Име на предприятието
                  
                  
                     Град/улица или село/област
                  
               
                     „2
                  
                  
                     BG 2012022
                  
                  
                     „Братя Зафирови“ ООД
                     гр. Сливен
                     ул. „Трети март“ № 7
                  
                  
                     гр. Сливен
                     Промишлена зона „Запад“ “
                  
               
      В глава II на допълнението към приложение VI към Акта за присъединяване на България и Румъния се добавя следното:
      
         
                     №
                  
                  
                     Ветеринарен №
                  
                  
                     Име на предприятието
                  
                  
                     Град/улица или село/област
                  
               
                     „15
                  
                  
                     BG 2812003
                  
                  
                     „Български йогурт“ ООД
                  
                  
                     с. Веселиново
                     Ямболска област“